Centrum voľného času DÚHA, Námestie slobody 48, 066 01 Humenné

 Usmernenie riaditeľa CVČ DÚHA, k poplatkom

v školskom roku 2021/2022

# Základná časť

**Pôsobnosť usmernenia**

 Usmernenie upravuje výšku, postup a náležitosti prijímania poplatkov v Centre voľného času DÚHA, Námestie slobody 48, Humenné.

**Podklady čerpania pre usmernenie**

 Výška úhrady v školskom roku 2021/2022 je v súlade so znením Všeobecne záväzného nariadenia mesta Humenné č. 151/2019 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Humenné (nariadenie o určení výšky príspevku v školách a školských zariadeniach).

 Mestské zastupiteľstvo v Humennom v zmysle § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 28 ods. 5, § 49 ods. 4, § 114 ods. 6, § 116 ods. 6, § 117 ods. 7, § 140 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých predpisov sa uznieslo na tomto Všeobecne záväznom nariadení, kde podľa článku 7 uvedenej právnej normy je výška čiastočnej úhrady nákladov v CVČ v školskom roku 2021/2022 nasledovná :





**Spôsob úhrady príspevkov na čiastočnú úhradu nákladov spojených s :**

**a/ pravidelnou činnosťou**

***Spôsob platby* :**

1./ Bankovým prevodom na **číslo účtu :** SK65 1100 0000 0026 2406 6517 .

 **Variabilný symbol:** kód záujmového útvaru.

 **Do správy pre príjemcu uviesť:** meno, priezvisko člena záujmovej činnosti a názov záujmového útvaru.

2./ **Hotovosťou** v hlavnej pokladni CVČ DÚHA, Námestie slobody 48, Humenné počas stránkových hodín.

**Stránkové hodiny pre verejnosť:**

STREDA 9,00 – 11,00h 14,00 - 16,00h

ŠTVRTOK 9,00 – 11,00h 14,00 – 16,00h

 Činnosti v záujmovom útvare sa môže záujemca zúčastňovať, len v prípade, že platba bola uhradená najneskôr do 30.septembra 2021.

V prípade neúčasti člena na ZÚ sa čiastočná úhrada nevracia. V prípade organizovania záujmového útvaru počas neúplného kalendárneho mesiaca (september, Vianočné sviatky, jún) sa čiastočná úhrada nevracia

V prípade nesprávne uhradenej platby je možné požiadať o vrátenie finančných prostriedkov najneskôr do 30 kalendárnych dní od zaslania platby.

Záujmový útvar sa realizujú počas pracovných dní mimo prázdnin v čase od 1. októbra 2021 do 31. mája 2022.

V mesiaci september 2021 je možné uhradiť platbu pri zápise do ZÚ prostredníctvom poverenej osoby, ktorá o prevzatí úhrady vydá platiteľovi príjmový pokladničný doklad v súlade so Smernicou o finančnom riadení a účtovníctve č.1/ 2020.

Iba záujemca / dieťa /, ktoré má vyplnenú záväznú prihlášku a uhradený príspevok v stanovenej lehote (do 30.septembra 2021) sa môže zúčastniť záujmovej činnosti.

***Frekvencia platby :***

Z dôvodu prehľadnosti, hospodárnosti a odbúrania administratívnej záťaže uprednostňujeme nasledujúcu frekvenciu platieb nasledovne:

a/ október 2021 až december 2021**, uhradiť do 30.októbra 2021**

b/ január 2022 až máj 2022**, uhradiť do 28. februára 2022**

**b/ príležitostnou činnosťou**

***Spôsob platby* :**

 Poplatky za kurzy, kluby, letné prímestské tábory, jednorazové vstupy do posilňovne, si môžete zakúpiť v hlavnej pokladni CVČ DÚHA, Námestie slobody 48, Humenné počas stránkových hodín.

STREDA 9,00 – 12,00h 14,00 - 16,00h

ŠTVRTOK 9,00 – 12,00h 14,00 - 16,00h

***Frekvencia platby :***

**Aktivít v kurzoch, kluboch sa môže zúčastniť len ten, kto sa preukáže pri vstupe platnou permanentkou, alebo si zaplatí jednorazový vstup.**

Každé prijatie finančných prostriedkov musí byť spojené s vystavením príjmového dokladu, ktorý má jedinečné číslo. Kópia dokladu ostáva pre platiteľa ako doklad o úhrade, ktorú si vo vlastnom záujme odloží a použije v prípade reklamácie a podobne. Odporúčame tiež vytlačiť si potvrdenie o bankovom prevode.

 Ing. Marián Balko

 riaditeľ CVČ DÚHA